J. Sigfrid Edström na portada de *Hvar 8 Dag* (1908).
**Johannes *Sigfrid* Edström**, nado o 21 de novembro de 1870 en Morlanda e finado o 18 de marzo de 1964 en Estocolmo, foi un enxeñeiro, industrial e dirixente deportivo sueco.

Traxectoria
-----------

Sigfrid Edström, coa súa dona Ruth Randall Edström, a finais da década de 1930.
Sigfrid Edström era fillo do capitán da mariña mercante Martin Edström e de Charlotta Edström. Sigfrid graduouse en 1891 na Universidade Técnica Chalmers e continou logo os seus estudos no Instituto Técnico Federal de Zürich. Traballou en varias plantas eléctricas e entre 1897 e 1900 foi enxeñeiro dos tranvías de Zürich. Logo volveu a Suecia e foi director dos tranvías de Gotemburgo (1900-1903), e o encargado da súa electrificación. Foi director xeral da compañía eléctrica ASEA (1903-1933) e presidente do seu consello de administración (1934-1949). De 1904 a 1922 foi asemade concelleiro de Västerås. Foi un dos fundadores da Sveriges Industriförbund en 1910, e o seu presidente (1928-1929) e presidente desde a súa fundación en 1918 da Elektroindustriföreningen. Tamén participou na creación da Cámara de Comercio Internacional en 1919 e foi o seu presidente de 1939 a 1945.

De 1916 a 1939 foi presidente da Sveriges verkstadsförening e presidente da patronal Svenska Arbetsgivareföreningen (1931-42), e como tal foi un dos rsponsables da sinatura do Acordo de Saltsjôbaden cos sindicatos en 1938 que se converteu en modelo para outros acordos semellantes e que aínda está en vigor.

Afervoado defensor do deporte afeccionado, foi membro do Comité Olímpico Internacional (1920-1952), vicepresidente desde 1937 e desde a morte de Henri de Baillet-Latour actuou como o máximo dirixente de facto do COI, tentando grazas á neutralidade de Suecia manter vivo o olimpismo
e o seu presidente entre 1946 e 1952, encargado de reconstruír o movemento olímpico despois da guerra. Tamén foi un dos organizadores dos Xogos Olímpicos de 1912 e quen ideou o establecemento da Asociación Internacional de Federacións de Atletismo e o seu primeiro presidente (1913-1946). Estivo entre os fundadores da Confederación de Deportes de Suecia en 1903 e do Comité Olímpico Sueco en 1913.

Edström pertenceu desde 1925 da Real Academia Sueca de Ciencias da Enxeñaría.

Notas
-----

1. ↑  Huvudavtalet. Landsorganisationen i Sverige, 11 de setembro de 2012
2. ↑  Matthew P Llewellyn e John Gleaves (2016) *The Rise and Fall of Olympic Amateurism*. University of Illinois Press, 2016, 280 pp.
3. ↑  John Grasso, Bill Mallon, e Jeroen Heijmans (2015)*Historical Dictionary of the Olympic Movement* 5ª ed. Rowman & Littlefield, p. 171
4. ↑  John E. Findling e Kimberly D. Pelle (1996) *Historical Dictionary of the Modern Olympic Movement* Greenwood Publishing Group, p. 364
5. ↑  Pierre Lagrue e Serge Laget (2015) *Le Siècle olympique. Les Jeux et l'Histoire (Athènes, 1896-Londres, 2012)*. Encyclopaedia Universalis
6. ↑  Singrid Edström no Grupo de investigación de historia deportiva Arquivado 17 de setembro de 2016 en Wayback Machine. da Gymnastik- och idrottshögskolan
7. ↑  Edström, J. Sigfrid no *Nordisk familjebok* (suplemento de 1926)

|  |  |  |
| --- | --- | --- |
| Predecesor:**Henri de Baillet-Latour** |  **Presidente do COI** 1942 - 1946 (de facto)
1946 - 1952 (de iure) | Sucesor:**Avery Brundage** |

|  |  |
| --- | --- |
| Control de autoridades | 
* Wd: Q1625
* WorldCat
* VIAF: 36742978
* BIBSYS: 5074796
* DeutscheBio: 13164730X
* EBID: ID
* FAST: 1932704
* GND: 13164730X
* ISNI: 0000 0001 1874 9376
* KulturNav: ID
* LCCN: no2008151482
* Munzinger: 00000003729
* Munzinger: 01000051345
* SELIBR: 184525
* SNAC: w62v36pn
* SUDOC: 169087808
* WikiTree: Edström-144

 |